જીવનમાં અંધકાર હોય, કોઈ દિશામાં આશા બચી ન હોય, પૈસા-પાવર-પોઝિશન જ્યારે સાવ નકામાં બની જાય ત્યારે કોઈ એક દિશાથી એક એવી મદદ આવે જે મદદથી તમારા બાળકને નવજીવન પ્રદાન થાય ત્યારે એ મદદ દેનારી વ્યક્તિ ભગવાનનું રૂપ નહીં પણ સ્વયં ભગવાન જ છે એમ હું માનું છું અને એટલે જ મારી સાત વર્ષની દીકરી જેને માટે ડૉક્ટરોએ કહ્યું હતું કે તેને સાત દિવસમાં હાર્ટ ન મળ્યું તો તેનું મૃત્યુ નિãત છે તેને હાર્ટ ડોનેટ કરનારો સાત વર્ષનો દેયાન ઉદાણી મારા માટે ભગવાન છે અને એટલે જ તેનું સ્થાન મારા મંદિરમાં છે.